4. Filozófiai kérdések, műfaji, nyelvi sokszínűség Babits Mihály Levelek Írisz koszorújából c. kötetében

**Babitsról és a kötetről**

- 1883-1941 élt, a Nyugat nagy nemzedékének egyik legnagyobb költője, az esztétizáló modernség gondolati költészetének egyik legjelentősebb alakja, a konzervatív , klasszikus hagyományok és értékek őrzője

- poeta doctus; tudós költő, sokirányú az érdeklődése, így a műalkotást az isteni teremtő gesztushoz hasonló alkotói tevékenységnek fogja fel, amelyhez gazdag ismeretanyagot használ fel (teremtésesztétika)

- végig a tökéletességre törekszik, meg akar felelni, vágyja a teljességet. A Holnap antológia után ambivalens volt a befogadása: hideg, száraz, dilettáns költőként tekintettek rá, pedig a kialakított stílusa tudatos munka eredménye volt

- a Levelek Írisz koszorújából az első megjelent kötete (1909), ezzel került be a magyar modern költészet élvonalába; költészetének első korszakára jellemző a kötetben is megnyilvánuló tárgyiasság, a személyes és vallomásos elemek tárgyakkal és más szerepekkel való megjelenítése, filozófiai indíttatás, témagazdagság

- egyszerre érvényesül benne a szecesszió díszítettsége, impresszionizmus a benyomásszerűségében és szimbolizmus a képalkotásban. Az irányzatok és a versek sokszínűségében kívánta a fiatal költő megragadni az »egész« -séget

- 1902-1908 közt írt költeményeit gyűjtötte össze ebben a kötetben, a koszorú utal a költészet hagyományaira, illetve a körkörösségre, zártságra, és a teljességre, amelyet képviselni/ábrázolni kívánt Babits. A szecessziós levélmotívum a részekből összeálló egészt jelentheti, így a versek metaforájává válik

- Iris istennő – a görög mitológiában a szivárvány istennője és az istenek hírnöke; a cím utal a kompozíció jellegére → a sokszínűség elvére épül, utalásokat, szövegrészek közti kapcsolatokat, kulturális hagyományokat tartalmaz. A kötet egyik megismertebb darabja a *Himnusz Íriszhez.*

**Műfajok**

*-* a kötet fő célja a költészet határainak kitágítása volt; ennek eszköze az intertextualitás több fajtája

→ allúzió: utalás, rejtett említés, példálózás, célzásokat

→ stílusimitáció: pl. a *Golgotai csárda* a vágánsköltészet formai/tartalmi jellemzőit követi

→ rájátszás, fordítás (latin szövegcím: *Sunt Lacrimae Rerum*)

→ idézetek, utalások, átköltések

- sokszínűsége a szólamaiban is meglátszik, az antiktól a modern, kortárs amerikai formákig megjelenik, széles paletta

- minták: Horatius (In Horatium – idézettel indít, latin szónoki hagyomány, múzsák papja, időmérték és alkaioszi sor), Szapphó (*Óda a bűnhö*z – óda, mint műfaj használata), Poe (*Sirvers, Régi szálloda* – komorság, gótikus irodalom, halál motívumainak élessége, horrorisztikus fogalmazás- és ábrázolásmód), Whitman (*Mozgófénykép* – környezeti téma, hosszúvers, Amerika) Longfellow (*Golgotai csárda –* eredeti címe Wayside Inn, amely Longfellow verseskötetének címe), Dante (*Az örök folyosó* - „Pokol lakói fűlnek”), Baudelaire (*Tüzek* – vágy, szerelem, szenvedély, fájdalom) Vergilius (*Sunt lacrimae rerum* – konkrét intertext az *Aeneis*ből), Vörösmarty (*Zrínyi Velencében* - *„élni, s halni kell; mely ápol, s eltakar”*)

- ehhez kapcsolódóan a műfajok is többfélék: himnusz (*Himnusz Iriszhez)*, óda (*Óda a bűnhöz*), tudatlíra (*Anyám nevére)*, fantasztikus látomás (F*ekete ország*), szonett (*Hegeso sírja)*, szerepvers (*Zrínyi Velencében*), vallomás (*Itália)*, tájvers (*Szőllőhegy télen*), ars poetica *(A lírikus epilógja*)

- a műfaji, stílusirányzatbeli változatosság is a teljességigényének egyik megnyilvánulása

**Nyelv**

- pl. a *Fekete ország*ban felsorolásszerű, így a töredezettség hatását keltő a nyelvi megformáltsága, a névszói stílus a mozdulatlan képszerűség érzetét adja. Ez a képszerűség fedezhető fel a *Messze...messze…* c. versben is, ahol a világ tarkaságának érzékeltetése történik a jellemzők vágásszerű fellebegtetésével, pillanatnyiságával. Gyakori az igétlen mondatok, felsorolások és az alliteráló/hangulatfestő/hangutánzó szavak túlsúlya → **impresszionista kifejezésmód**

- él benne a hagyomány nyelve is – Horatiusi szónoki nyelvezet használata jellemzi pl. az In Horatiumot: itt pl. megfigyelhető, ahogyan a tartalom (amely a horatiusi gondolatokkal részben szembenáll) és a nyelvezet (ehhez kapcsolódóan a formai szerkesztettség is) széttartó → **klasszicista, antik nyelvezet**

- műfajhoz kapcsolódóan a szerepek hangnemei jellegzetesek pl a *Golgotai csárdá*ban a durva, hétköznapi szókincs → hitelesség, a paratextualitás eszköze

**Filozófiai kérdések**

Fizikai világ rendje

- Hérakleitoszi gondolatok: a folyóhasonlat jelenik meg az In Horatiumban („Minden e földön, minden a föld fölött folytonfolyású, mint csobogó patak”) → az egyetlen állandó, világot alakító dologként a változást látja. Kapcsolódik a motívumrendszer az őselemek egymásba alakulásának elgondolásához is (szintén görög fil.)

- ez megnyilvánul abban is, hogy egyszerre kíván a hagyományhoz ragaszkodni, és újítani – cél és szándék az újraértelmezés, a régi dolgok használata, hozzájuk való visszatérés, és a feldolgozás

- emellett a világ ellentétekre épülése is ide tartozik: a lét-halál, kezdet-vég, alfa-ómega ellentétet körforgásszerű dologként láttatja *A lírikus epilógjá*ban is

- ellentétes motívumok

→ minden- semmi

→ szabadság-rabság

→ alany-tárgy

→ színes-fekete

- ez a folyamatos változékonyság összekapcsolódik a nyelvi megformáltság módjának különbözőségeivel is

Megismerés kérdése

- Schopenhauer: akarat és képzetvilág kapcsolatban áll egymással, az akarat teremti meg a kapcsolatot a jelenség és a képzetvilág önmagában való léte között (az akarat alakítja is a világot, a képzetek és jelenségek összességét)

- *„én vagyok az alany és a tárgy”* → aki a megismerést végzi, azonos azzal, amire a megismerés irányul

- az énen kívüli világ megismerhetetlen, ennek a tapasztalata összekapcsolódik az önmagába zártság gondolatával

- „*magamnál tovább nem jutottam”* → az objektivitás nem is valósulhat meg, ugyanis nem tekinthetünk függetlenül valamire, amelynek mi magunk is alkotói vagyunk, mindenben jelen lesz a szubjektum. Maga, a megismerés folyamata is egy személyes tudat tevékenysége – persze ez is sokszínű, és többféle viszonya is lehet a tudatnak a világhoz, így maradnak lehetőségek.

- Spinoza: - hatott rá és bölcseleti tájékozódására a panteizmus gondolatvilága is – a megértés és a megismerés öröme összeköttetett a felfogásban a természettel és az abban megjelenő isteni szellemmel. A filozófia összefonódik a teremtésesztétikával is Babits költészetében

- az ő műve az *Etika*, amely Isten létezésével kezd, és erre alapoz mindent, a képzetek és ideák rendszereit. Ez az írás szintén az objektivitásra törekedett

- Nietzsche: - szintén hatott rá, írt is róla és a filológiájáról egy tanulmányt